Document ID: 32012D0457
Publication Date: 2012-08-02

Content:
DEĊIŻJONI TAL-KUNSILL 2012/457/PESK
tat-2 ta’ Awwissu 2012
li temenda d-Deċiżjoni 2010/413/PESK dwar miżuri restrittivi kontra l-Iran
IL-KUNSILL TAL-UNJONI EWROPEA,
Wara li kkunsidra t-Trattat dwar l-Unjoni Ewropea, u partikolarment l-Artikolu 29 tiegħu,
Wara li kkunsidra d-Deċiżjoni 2010/413/PESK (1), u b'mod partikolari l-Artikolu 23(1) u (2) tagħha,
Billi:
(1)
Fis-26 ta’ Lulju 2010, il-Kunsill adotta d-Deċiżjoni 2010/413/PESK.
(2)
Il-Kunsill jikkunsidra li ċerti persuni għandhom jitneħħew mil-lista ta’ persuni u entitajiet soġġetti għall-miżuri restrittivi kif jinsabu fl-Anness II għad-Deċiżjoni 2010/413/PESK u li għandhom jiġu emendati l-entrati li jikkonċernaw ċerti entitajiet.
(3)
B'segwitu għad-deċiżjoni tal-Kumitat tal-Kunsill tas-Sigurtà tan-Nazzjonijiet Uniti (KSNU) stabbilita f'konformità mar-Riżoluzzjoni KSNU 1737 (2006), żewġ persuni u entità għandhom jitneħħew mil-lista kif tinsab fl-Anness II għad-Deċiżjoni 2010/413/PESK u inklużi fil-lista ta’ persuni u entitajiet soġġetti għall-miżuri restrittivi kif jinsabu fl-Anness I għal dik id-Deċiżjoni.
(4)
Il-listi li jinsabu fl-Annessi I u II għad-Deċiżjoni 2010/413/PESK għandhom għalhekk jiġu emendati kif meħtieġ,
ADOTTA DIN ID-DEĊIŻJONI:
Artikolu 1
Il-persuni elenkati fl-Anness I għal din id-Deċiżjoni għandhom jitħassru mil-lista li tinsab fl-Anness II għad-Deċiżjoni 2010/413/PESK.
Artikolu 2
Fl-Anness II għad-Deċiżjoni 2010/413/PESK, l-entrati li jikkonċernaw l-entitajiet imsemmija fl-Anness II għal din id-Deċiżjoni għandhom jiġu sostitwiti bl-entrati stabbiliti fl-Anness II għal din id-Deċiżjoni.
Artikolu 3
Il-persuni u l-entità elenkati fl-Anness III għal din id-Deċiżjoni għandhom jitħassru mil-lista li tinsab fl-Anness II għad-Deċiżjoni 2010/413/PESK u miżjuda fil-lista stabbilita fl-Anness I għad-Deċiżjoni 2010/413/PESK, kif emendata bl-entrati li jinsabu fl-Anness III għal din id-Deċiżjoni.
Artikolu 4
Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali ta’ l-Unjoni Ewropea.
Magħmul fi Brussell, it-2 ta’ Awwissu 2012.

Metadata:
Eurovoc Level 1 Categories: 100161
100143
100145
Eurovoc Level 2 Categories: 100170
100180
100281
Eurovoc Level 3 Categories: 573
3474
2705
All Eurovoc Categories: 1501
3483
3870
950